2014. a SU klassi karikavõistluste üldjuhend

Endise Nõukogude Liidu aladel toodetud tagarattaveoliste tänavasõiduautode karikavõistlused (KV) rahvarallis.

1. ÜLDKORRALDAJA

1.1. KV korraldaja on MTÜ Igaühe Terviseklubi.

1.2. KV iga etapi jaoks koostatakse võistlusjuhend, mille registreerib Eesti Autospordi Liidu sekretariaat.

2. ETAPPIDE KALENDERPLAAN

2.1. KV peetakse mitme-etapilise seeriavõistlusena.
2.1.1. Korraldatakse kuni 10 etappi.

3. VÕISTLUSAUTOD, OSAVÕTJAD

3.1. KV viiakse läbi arvestusklassis SU.
3.1.1. Arvesusklassis lubatakse osaleda endise Nõukogude Liidu aladel toodetud tagarattaveoliste M1 ja N1 kategooria sõiduautodega VAZ (Lada), Moskvitš (IZ, AZLK), GAZ (Volga) ja ZAZ (Zaporožets).

3.2. Võistlusautod peavad vastama Eesti Autospordi Liidu rahvaspordikomitee poolt kehtestatud tehnilistele tingimustele.

3.3. Osavõtjad
3.3.1. Meeskonna kummalgi liikmel peab olema kehtiv sõitjalitsents või võistlejakaart.
3.3.2. Eesti Autospordi Liidu loal on lubatud välisriikide litsentsiomanike osalemine.
3.3.3. Osaleda saab ka juhtimisõiguseta noor vanuses 18 aastat k.a. 

4. TULEMUSED

4.1. KV arvestust peetakse meeskondliku arvestuse alusel.
4.1.1. Arvestuse saamiseks peab meeskonnal olema tasutud ÜJ p 5 märgitud osavõtutasu.

4.2. Etapil omistatakse finišiprotokolli järgi arvestuspunkte esimesele viieteistkümnele tulemuse saanud meeskonnale, vastavalt 20-16-14-12-11-10-9-8-7-6-5-4-3-2-1.
4.2.2. KV lõpptulemused selguvad etappidel kogutud punktide liitmisel.
4.2.3. KV lõpptulemuste arvutamisel võetakse aluseks meeskonna paremad tulemused etappidelt (süsteemis N-1, kus N on toimunud etappide arv).

4.3. Võrdse punktisumma puhul on meeskondade eelistusjärjekord:
1) rohkem kõrgemaid kohti etappidel
2) rohkem osaletud võistlusi
3) parem tulemus viimasel etapil

5. OSAVÕTUTASU

5.1. KV korraldajale tuleb tasuda ühekordne makse 10 €.
5.1.1. KV osavõtutasu peab olema makstud enne etappi, millest alates meeskond KV arvestuspunkte soovib.
5.1.2. KV arvestuse saamiseks tehtav makse ei vabasta meeskonda etapi osavõtutasu maksmisest.

6. AUTASUSTAMINE

6.1. Arvestusklassi kolme parimat (hooaja punktitabeli järgi) autasustatakse karikatega.